[{"text_idx": "#000001", "text": "Mae mis Hydref yn Fis Ymwybyddiaeth Canser y Fron. Bw\u0302bs, bronnau, pecs neu beth bynnag yr wyt ti\u2019n eu galw, fel person ifanc, pa bynnag ryw rwyt ti\u2019n uniaethu ag ef \u2013 gan fod gan bawb feinwe bron (breast tissue) \u2013 dylai ti fod yn edrych ac yn teimlo\u2019r bronnau yn aml am unrhyw newidiadau."}, {"text_idx": "#000003", "text": "Pa mor aml dylwn i edrych a theimlo fy mronnau?"}, {"text_idx": "#000004", "text": "Y cyngor yw teimlo dy fronnau am unrhyw newidiadau yn rheolaidd am yr un amser bob mis. Mae hormonau yn gallu cael effaith ar dy gorff, felly efallai bydd dy fronnau yn teimlo\u2019n wahanol ar wahanol adegau, felly mae\u2019n syniad da i wneud am yr un amser bob mis. Mae posib cofrestru ar CoppaFeel! i gael dy atgoffa gyda neges destun am ddim bob mis fel nad wyt ti\u2019n anghofio."}, {"text_idx": "#000006", "text": "Mae bronnau i gyd yn wahanol siapiau a maint, felly mae\u2019r hyn sydd yn normal i ti yn wahanol i rywun arall. Wrth edrych a theimlo yn rheolaidd byddi di\u2019n gwybod beth sydd yn normal i ti a bydd yn haws i ddarganfod unrhyw newidiadau yn sydyn."}, {"text_idx": "#000011", "text": "Wyt ti\u2019n gallu teimlo unrhyw lympiau neu ydy rhywbeth yn teimlo\u2019n wahanol?"}, {"text_idx": "#000012", "text": "Wyt ti\u2019n teimlo unrhyw boen?"}, {"text_idx": "#000013", "text": "Mae\u2019n normal i gael bronnau poenus neu sensitif weithiau ond oes poen newydd mewn un bron sydd ddim yn diflannu? Nid yw poen yn arwydd o ganser y bron fel arfer, ond mae angen mynd at ddoctor i wneud yn siw\u0302r."}, {"text_idx": "#000014", "text": "Os wyt ti\u2019n darganfod rhywbeth anarferol nid yw\u2019n golygu canser y fron bob tro \u2013 ond mae angen gwneud apwyntiad gyda\u2019r doctor i wneud yn siw\u0302r."}, {"text_idx": "#000015", "text": "Mae rhai pobl yn gallu teimlo cywilydd yn siarad gyda\u2019r doctor am rhai pethau, yn enwedig pan ddaw at rai darnau o\u2019r corff \u2013 ond mae\u2019n well mynd yn eithaf sydyn i weld beth ydyw. Os mai canser ydyw, yna mae\u2019n well dal hyn yn sydyn fel bod triniaeth yn gallu cychwyn yn gynt."}, {"text_idx": "#000017", "text": "Mae CoppaFeel! yn wefan gwych sydd yn gyfeillgar i bobl ifanc gyda gwybodaeth am sut i edrych a theimlo dy fronnau. Cer draw i\u2019r adran Self-Checkout ble mae yna lawer o awgrymiadau, canllawiau a gwybodaeth fydd yn ddefnyddiol i ti."}, {"text_idx": "#000018", "text": "Mae gwybodaeth ar wefan GIG am sut i edrych a theimlo dy fronnau ac mae gan GIG Cymru wybodaeth ar beth i wneud os wyt ti\u2019n dod o hyd i lwmp neu os wyt ti\u2019n teimlo unrhyw boen yn y fron."}, {"text_idx": "#000019", "text": "Mae llawer o wybodaeth a chefnogaeth ar wefan Breast Cancer Now yn ogystal a\u0302 llinell gymorth i ofyn cwestiwn, siarad neu ddarganfod cefnogaeth gan nyrs gofal bronnau. Galwa 0808 800 6000"}, {"text_idx": "#000022", "text": "Yn rhad ac am ddim!"}, {"text_idx": "#000027", "text": "Positifrwydd Corff dros yr Haf"}, {"text_idx": "#000030", "text": "Gwybodaeth am y Brechlyn Covid i rai 12 i 15 oed"}]